ચિનોઝમાં સ્ટાઇલિંગની વાત કરીએ તો એ સ્લિમ ફિટ હોય છે જે ઍન્કલ તરફ જતાં-જતાં ફિટ થતું જાય છે. આની બૉટમ પણ નૅરો હોય છે. સ્લિમ ફિટની સાથે ચિનોઝ સ્ટ્રેચેબલ પણ હોય છે. જીન્સ અને ટ્રાઉઝરમાં જેમ હાઈ-વેસ્ટ, લો-વેસ્ટ હોય છે એમ ચિનોઝમાં મિડ-વેસ્ટ સ્ટાઇલિંગ હોય છે. આમાં લેન્ગ્થમાં પણ વરાઇટી જોવા મળે છે, જેમાં એક નૉર્મલ લેન્ગ્થ હોય છે. બીજી લેન્ગ્થ ઍન્કલથી ઉપર સુધીની હોય છે અને ત્રીજી લેન્ગ્થ થોડી સ્ટાઇલિશ હોય છે જેમાં ચિનોઝને ઍન્કલની ઉપર થોડું ફોલ્ડ કરવામાં આવે છે. ચિનોઝ મિલિટરી યુનિફૉર્મ હતો એટલે એના રંગ પણ એવા હોય છે જે જલદી ખરાબ ન થાય. આમાં મસ્ટર્ડ, મિલિટરી કલર, ગ્રીન કલર, માટી કલર, ડસ્ટી કલર, ખાખી કલર, નેવી બ્લુ કલર વગેરે કલર હોય છે. આજકાલ ચિનોઝમાં તમને રેડ કલર પણ જોવા મળે છે.